laion/Wikipedia-Exotic huggingface dataset:
המועצה המחוקקת של מהאראשטרה

המועצה המחוקקת של מהארשטרה (בהינדי: महाराष्ट्र विधान परिषद; באנגלית: Mahrashtra Legislative Council) היא הבית העליון של בית המחוקקים המדינתי של מהאראשטרה. המועצה המחוקקת של מהאראשטרה הוקמה ב־1 במאי 1960, עם חילוק מדינת בומביי למהאראשטרה וגוג'ראט, שהביא להפיכת המועצה המחוקקת של בומביי למועצה המחוקקת של מהאראשטרה, בת 78 חברים תחת 108, כשבגוג'ראט הוקם בית מחוקקים חד-ביתי. חברי המועצה המחוקקת נבחרים בחלוקה הבאה: 30 נבחרים על ידי האספה המחוקקת של מהאראשטרה, 22 על ידי גופי שלטון מקומי, 7 על ידי בעלי השכלה גבוהה, 7 על ידי מורי מוסדות להשכלה גבוהה, ו־12 ממונים על ידי המושל. אתר האינטרנט הרשמי של המועצה המחוקקת של מהאראשטרה G. C. Malhotra, Maharashtra Legislative Assembly, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 551, ISBN 978-81-200-0400-9 The Bombay Reorganisation Act, 1960, s.13
טרינלי טאיה דורג'ה

טרינלי טאיה דורג'ה (בטיבטית: ཕྲིན་ལས་མཐའ་ཡས་རྡོ་རྗེ།; ‏6 במאי 1983) הוא איש דת טיבטי, הוא הגלגול ה-17 של קרמאפה שהוכר על ידי קונזיג שמאר רינפוצ'ה ה-14 מיפאם צ'וקיי לודרו.[דרושה הבהרה] קרמאפה הוא ראש של אסכולת הקארמה קאג'יו, אחד מהאסכולות הגדולות של הבודהיזם הטיבטי. טאיה דורג'ה נולד ב-1983 בלהסה, טיבט. הוא הבן הגדול של מיפאם רינפוצ'ה, לאמה מאסכולה נינגמה, ודצ'ן וונגמו, בת למשפחה אצילית, צאצאית למלך גיסר של ממלכת לינג. ברגע שהוא התחיל לדבר טאיה דורג'ה אמר שהוא קרמאפה. ב-1994 טאיה דורג'ה יחד עם משפחתו נמלט מטיבט לנפאל ומשם להודו. באותה שנה הומלך טאיה דורג'ה כקרמאפה ה-17 על ידי שמארפה במכון הבודהיסטי הבינלאומי של קרמאפה (Karmapa International Buddhist Institute) בניו דלהי שבהודו. טאיה דורג'ה קיבל הכשרה והסמכות בפילוסופיה ובתרגול בודהיסטיים. בין המורים שלו היו שמאר רינפוצ'ה ה-14, פרופסור סמפה דורג'ה וקנפו צ'ודראק טנפל. כהשלמת החינוך הנזירי שלו ב-2003 טאיה דורג'ה הומלך כווידיאדהרה - מחזיק החוכמה. יחד עם החינוך המסורתי הבודהיסטי טאיה דורג'ה קיבל חינוך מערבי מודרני ממורים אנגליים ואוסטרליים וגם כן יסודות הפילוסופיה המערבית מפרופסור האריסון פמברטון מאוניברסיטת וושינגטון וליי שבארצות הברית. מאז השלמת חינוכו טאיה דורג'ה נוסע ברחבי העולם ונפגש עם תלמידיו, נוער, מנהיגי העולם ודמויות בולטות בתחומי רוחניות, שלום, פתירת סכסוכים וחינוך. טאיה דורג'ה כלאמה קו-המשכיות של אסכולת הקארמה קאג'יו הוא פטרון רוחני של כ-900 מנזרים ומרכזי מדיטציה. בתוכם מרכזי מדיטציה חילוניים של בודהיזם דרך היהלום שנוסדו על ידי לאמה אולה נידהל, מרכזי לימוד ומדיטציה של דהגפו קאג'יו לינג, מרכזים של בודהי פאת' או קארמה מיגיור לינג. פעם בשנה בדצמבר טאיה דורג'ה מנהיג את קאג'יו מונלם - אחד מהאירועים המשמעותיים ביותר בבודהיזם הטיבטי שמתקיים בבודגאיה שבהודו. בנוסף טאיה דורג'ה הוא מייסד של עמותה בודהיסטית בינלאומית KIBS (Karmapa International Buddhist Society) שהיא ארגון צדקה המפיץ חינוך בודהיסטי קלאסי ותרבות טיבטית. העמותה מנהלת את המכון הבודהיסטי הבינלאומי של קרמאפה. מ-2005 בשמו של קרמאפה פועלת עמותה ללא מטרות רווח - פרויקט שירותי הבריאות של קרמאפה (Karmapa's Healthcare Project) - שמטרתה לשפר את מצבם של שירותי הבריאות באזור ההימלאיה. מדיה וקבצים בנושא טרינלי טאיה דורג'ה בוויקישיתוף טרינלי טאיה דורג'ה, ברשת החברתית פייסבוק טרינלי טאיה דורג'ה, ברשת החברתית אקס (טוויטר) טיבטית: ཀུན་གཟིགས།, "רואה כל" - תואר מכובד Karma Thinley, History of the Sixteen Karmapas of Tibet, PRAJÑA PRESS, 1980, עמ' 22 Biography of the 17th Karmapa Thaye Dorje, The 17th Karmapa: Official website of Thaye Dorje, His Holiness the 17th Gyalwa Karmapa (באנגלית אמריקאית) Karmapa International Buddhist Institute, web.archive.org, ‏2009-02-08 VIDYADHARA-CEREMONY, web.archive.org, ‏2006-09-16 Faculty, Staff and Student Honors, web.archive.org, ‏2006-08-29 ו ג, האתר הרשמי, באתר בודהיזם דרך היהלום Spiritual masters, Dhagpo Kagyu Ling (באנגלית אמריקאית) Teachers, Bodhi Path (באנגלית אמריקאית) Présentation, Montchardon - Centre d'études tibétaines (ב־) बोधगया में शुरू हुई काग्यु मोनलम चेनमो पूजा - Kagyu Monlam Chenmo Puja started in Bodh Gaya - Bihar Gaya International News, Jagran (בהינדי) About KIBI - The Karmapa International Buddhist Institute, ‏2014-05-11 (באנגלית אמריקאית) History, www.karmapa-healthcare.org
פסטיבל רוסקילדה

פסטיבל רוסקילדה (בדנית: Roskilde Festival) הוא פסטיבל מוזיקה דני המתקיים מדי שנה דרומית לעיר רוסקילדה אשר במזרח דנמרק. זהו אחד מפסטיבלי המוזיקה הגדולים באירופה ופסטיבל המוזיקה הגדול ביותר במדינות הנורדיות. בפסטיבל מנוגנת מוזיקה בז'אנרים שונים. הפסטיבל נוסד ב-1971 על ידי שני תלמידי תיכון ויזם. הפסטיבל הראשון נערך ב-1971 והוא משך 10 אלף משתתפים אשר צפו בהופעות של להקות מקומיות שונות. משנת 1972 ואילך הפסטיבל מאורגן על ידי ארגון המלכ"ר קרן רוסקילדה. רווחי הפסטיבל מדי שנה הולכים ליוזמות תרבות שונות ומטרות הומניטריות שונות ברחבי העולם. בשנים האחרונות עובדים בפסטיבל אלפי אנשים בהתנדבות וללא שכר. עם השנים הפך הפסטיבל לאחד מפסטיבלי המוזיקה הגדולים ביותר באירופה בו מופיעים גם אמנים בינלאומיים פופולרים וכמו גם כישרונות מתפתחים. ברוס ספרינגסטין בהופעה בפסטיבל רוסקילדה של שנת 2012 סנופ דוג בהופעה בפסטיבל רוסקילדה של שנת 2005 ארקייד פייר בהופעה בפסטיבל רוסקילדה של שנת 2017 אתר האינטרנט הרשמי של פסטיבל רוסקילדה מדיה וקבצים בנושא פסטיבל רוסקילדה בוויקישיתוף פסטיבל רוסקילדה, ברשת החברתית אקס (טוויטר)
מודול לוגיסטי רב תכליתי

מודול לוגיסטי רב תכליתי (באנגלית: Multi-Purpose Logistics Module) הוא יחידה שנבנתה להעברת מטען לתחנת החלל הבין-לאומית והעברה ממנה לכדור הארץ ציודים שכבר אין בהם צורך. היחידות נבנו על ידי סוכנות החלל האיטלקית והועברו לבעלות של נאס"א. תכנון המודולים החל בבואינג לצורכי תחנת חלל פרידום. בהמשך הפרויקט הועבר לסוכנות החלל האיטלקית שהיה בעל ניסיון בתחום. בדצמבר 1991 נחתם חוזה. בתמורה לבניית היחידות איטלקים קיבלו גישה למשאבים של תחנת החלל וזמן לביצוע מחקרים. בשנת 1993 בעקבות שינויים מהותיים בתכנון תחנת החלל הבין-לאומית אורך המודול הוגדל פי 2. תכנון ובנייה בוצעו על ידי אלניה איירמאקי בהתאם להנחיות של מרכז החלל מרשל. בניית המודול הראשון הסתיימה בשנת 1998 ובשנת 2001 הוא שוגר לחלל. בסך הכול נבנו שלוש יחידות "רפאלו", "לאונרדו" ו"דונטלו" שנקראו על שם ציירים איטלקים ידועים. מכיוון ששמות היו זהות לשמות של צבי הנינג'ה הצבים הם חלק של לוגו של הפרויקט. מודול "לאונרדו" שוגר לחלל שמונה פעמים. לקראת הטיסה האחרונה בשנת 2011 הוא הותאם לחיבור קבוע לתחנת החלל. כיום הוא מהווה חלק בלתי נפרד ממנה. מודול "רפאל" שוגר לחלל ארבע פעמים. הוא נמצא כיום במתקני אקסיום ספייס ומתוכנן להיות חלק של תחנת החלל שבבנייתה. מודול "דונטלו" לא שוגר לחלל. הוא הועבר ללוקהיד מרטין ומהווה מתקן בדיקות ליחידה שתוצב בירח כחלק של תחנת החלל חדשה. המודול מהווה גליל באורך של 6.6 מ' וקוטר 4.57 מ'. משקל המודול הוא 4,082 ק"ג והוא יכול להביא לחלל כ-9,000 ק"ג מטען. הוא נבנה מפלדת אל-חלד. הנפח הפנימי הוא כ-31 מ"ק. מודול יכול לשמש כמגורי צוות תחנת החלל כאשר הוא מחובר לתחנת החלל. מחוץ למודול הותקנו התקנים מאפשרים לאמצעי קצה רובוטי של תחנת החלל קנדארם2 לשלוף אותה ממעבורת החלל ולחבר למודול Unity. לאחר פירוק המטען, לקראת ניתוק מתחנת החלל מודול הועבר בחזרה לתא מטען של המעברות. מדיה וקבצים בנושא מודול לוגיסטי רב תכליתי בוויקישיתוף תיאור באתר סוכנות החלל האיטלקי תיאור באתר נאס"א
פלאפה

האם התכוונתם ל... פלאפה (לוויין) – סדרת לווייני תקשורת אינדונזיים פלאפה (מבנה) – בית מגורים פתוח בצדדים פלאפה (רוטב תיבול) – רוטב תיבול פיליפיני מתוק ומתובל
וורם

האם התכוונתם ל... נהר וורם – נהר בגרמניה אישים: ארווין וורם – אמן אוסטרי ונצל פון וורם – גנרל אוסטרו-הונגרי מישל וורם – כדורגלן הולנדי רונאלד וורם – כדורגלן עבר גרמני וורמס
פנומנולוגיה (פירושונים)

האם התכוונתם ל... פנומנולוגיה – זרם או שיטה בפילוסופיה פנומנולוגיה (פיזיקה) – יישום של פיזיקה תאורטית לנתונים ניסיוניים באמצעות ביצוע תחזיות כמותיות המבוססות על תאוריות ידועות פנומנולוגיה (פסיכולוגיה) – גישה תאורטית בפסיכולוגיה, המדגישה את חשיבות החוויות האישיות של האדם פנומנולוגיה של הדת – מתארת תופעות דתיות במונחים התואמים את האוריינטציה של המתפללים הפנומנולוגיה של הרוח – ספר מאת גאורג וילהלם פרידריך הגל
יונתן בר-אור

האם התכוונתם ל... יונתן בר-אור (2007) – שחקן ישראלי יונתן בר-אור (1981) – שחקן ישראלי
יונתן בר-אור (1981)

יונתן בר-אור (נולד ב-9 בספטמבר 1981) הוא שחקן ישראלי. ב-2006 שיחק בתפקיד אסף, הדמות הראשית בסרט "מישהו לרוץ איתו" המבוסס על ספר באותו שם של הסופר דויד גרוסמן. ב-2010 שיחק בהצגה "הוקי פוקי" של אייל וייזר שהוצגה בתיאטרון תמונע. ב-2011 שיחק בתפקיד ראשי יחד עם אוריאן מיכאלי, בסרט הקצר "עור ברוז", סרט הגמר של הבמאית הדס נוימן. ב-2013 השתתף בסרט סטודנטים של הבמאי איתי שגיא "הקוף הירוק". ב-2012 השתתף בפרסומת למקדונלד'ס. ב-2016 שיחק בתפקיד הראשי בסרט "אנשים שהם לא אני" של הבמאית הדס בן ארויה וזכה לביקורות חיוביות על תפקידו.הסרט הוקרן בפסטיבל לוקרנו בשווייץ, וזכה בפרס הסרט הטוב ביותר בפסטיבל הקולנוע מאר דל פלטה בארגנטינה, וכן הוצג בפסטיבל הסרטים הבינלאומי בחיפה. ב-2019 שיחק בסרטו של בועז ארמוני "המחשמלים" בתור מיקי תבל הצעיר. הסרט היה מועמד לפרס אופיר. ב-2020 שיחק בתפקיד משנה בתור מיכאל בסרטו של דני רוזנברג "מותו של הקולנוע ושל אבא שלי גם". הסרט הוצג בפסטיבל הקולנוע בקאן, זכה בפרס הראשון בפסטיבל הקולנוע בירושלים, וכן היה מועמד לפרס אופיר לסרט הטוב ביותר. יונתן בר-אור בספר הקולנוע הישראלי יונתן בר-אור, במיזם "אישים" לתיעוד היצירה הישראלית יונתן בר-אור, במסד הנתונים הקולנועיים IMDb (באנגלית) עור ברווז - הדס נוימן, סרטון באתר יוטיוב, 28 בפבר׳ 2014 עינת והאינדיאנים, "מישהו לרוץ איתו" מעלה זיעה קלה, באתר ynet, 21 בפברואר 2007 מישהו לרוץ איתו, באתר NRG, ‏12 ביולי 2006 מיכאל הנדלזלץ, "הוקי פוקי" בתמונע: קטסטרופה אמנותית, באתר הארץ, 28 באוקטובר 2010 צבי גורן, הוקי פוקי - העדר תקשורת כמצב קיומי, באתר הבמה, ‏8 בפברואר 2010 עליס בליטנטל, הוקי פוקי בתיאטרון תמונע, באתר News1, ‏29 באוקטובר 2010 קמפיין חדש של מקדולנס עם יונתן בר אור, באתר יוטיוב, ‏8 ביולי 2012 ניב הדס, תעזבו את הפיקנטריה: "אורי ואלה" היא פשוט סדרה טובה, באתר הארץ, 29 בדצמבר 2016 אור סיגולי, הסרט "אנשים שהם לא אני" הוא החיים עצמם, באתר כלכליסט, 29 בדצמבר 2016 דין קליין, "הקולנוע הישראלי לא מספיק מגוון": ראיון עם במאית "אנשים שהם לא אני", באתר seret.co.il, ‏13 בינואר 2017 מותו של הקולנוע ושל אבא שלי גם (2020), באתר קרן הקולנוע הישראלי אינה טוקר, ראש בראש: אבי נשר וערן קולירין עם 15 מועמדויות בפרסי אופיר, באתר ynet, 16 באוגוסט 2021
מאדהיה בהרט

מאדהיה בהרט (בהינדי: मध्य भारत; מילולית: אמצע הודו), נודעה גם כאיחוד מלוואה, הייתה מדינה הודית שהתקיימה מ־1948 עד ל־1956. מאדהיה בהרט הוקמה על ידי איחודן של קבוצת מדינות נסיכותיות הודיות שהתקיימו קודם לעצמאות הודו למדינה אחת. ב־1 באפריל 1948 נחתם הסכם בין ממשלת הודו למדינות השונות להקמת המדינה, וב־28 במאי 1948 הוקמה המדינה באופן רשמי, במעמד בנוכחות ראש ממשלת הודו ג'ווהרלל נהרו. שטחה הכולל של המדינה היה 120,380 קמ"ר, שחולקו ל־16 מחוזות. גוואליור הייתה בירת החורף של המדינה, ואינדור הייתה בירת הקיץ. המדינה גבלה בצ'מאל בצפון, שהפריד בינה לאוטר פרדש וראג'סטאן, בהן גבלה לצד בומביי ממערב, ומאדהיה פרדש ובופאל מדרום־מזרח. המדינה הוגדרה תחת חוקת הודו כמדינה חלק ב', מדינה בעלת אספה מחוקקת מדינתית בת 99 חברים וממשלה בראשות ראש השרים. ראש המדינה הטקסי היה ראג'פורמק מסורתי. על פי מפקד האוכלוסין ההודי במרץ 1951, התגוררו במדינה מעט פחות מ־8 מיליון איש, שהיוו כ־2.2% מהאוכלוסייה ההודית (לעומת שטחה של המדינה שכלל כ־4% אחוזים). תחת חוק ארגון מחדש של המדינות ב־1 בנובמבר 1956 התאחדה המדינה עם וינדהיה פרדש, בופאל ומחוזות ממאדהיה פרדש למדינת מאדהיה פרדש. Rang Lal, India Census Commissioner, Madhya Bharat & Bhopal, Census of India, 1951, Volume XV, Madhya Bharat & Bhopal, 1954‏, JSTOR saoa.crl.25804804 India States P. K. Bhattacharyya, Historical Geography of Madhya Pradesh from Early Records, 1977, עמ' 53–54, ISBN 9788120833944
אדל טנקובה

אדל טנקובה (נולדה ב-22 במאי 2000) היא מחליקה אומנותית אולימפית ישראלית. טנקובה התחרתה עבור ישראל באולימפיאדת החורף של 2018 יחד עם רונלד זילברברג בהחלקה אמנותית על הקרח. טנקובה, אשר הינה יהודיה, נולדה בשנת 2000 בעיר דניפרו שבאוקראינה. טנקובה גדלה ביישוב האקנסאק אשר במדינת ניו ג'רזי שבארצות הברית. טנקובה החלה להחליק על הקרח ב-2004. בעבר היא נהגה להחליק יחד עם יבגני קרסנופולסקי. בהווה היא מחליקה יחד עם רונלד זילברברג, איתו היא החלה להתחרות ב-2016. המאמנת והכוריאוגרפית שלה היא גלית חייט. ב-2017/2018 זכו טנקובה וזילברברג באליפות ישראל בהחלקה אומנותית על הקרח, והגיעו בהמשך למקום ה-28 באליפות אירופה לריקוד קרח של ISU.‏ טנקובה וזילברברג התחרו עבור ישראל באולימפיאדת החורף של 2018 בהחלקה אמנותית על הקרח. מדיה וקבצים בנושא אדל טנקובה בוויקישיתוף אדל טנקובה, באתר olympedia.org "Adel Tankova," isuresults.com. "Figure Skating | Athlete Profile: Adel TANKOVA - Pyeongchang 2018 Olympic Winter Games," olympic.org. "Athlete Profile: Adel TANKOVA". PyeongChang2018.com. PyeongChang Organizing Committee for the 2018 Olympic & Paralympic Winter Games. אורכב מ-המקור ב-2018-04-20. "Israel fails to qualify for Olympic figure skating finals," The Times of Israel.
צ'מאל

צ'מאל (בהינדי: चम्बल नदी) הוא יובל של נהר היאמונה בצפון ובמרכז הודו, וחלק מאגן הניקוז של הגנגס. מוצאו של הצ'מאל הוא במערב מאדהיה פרדש, משם הוא זורם צפונה בקטע בן כ־346 קילומטר במאדהיה פרדש שמביאים אותו לדרום־מזרח ראג'סטאן. לאחר מכן הוא פונה לצפון־מזרח ועובר את קוטה, והופך לגבול בין ראג'סטאן ומאדהיה פרדש לאורך 217 ק"מ, ולאחר מכן הוא הוא הופך לגבול אוטר פרדש ומאדהיה פרדש ל־145 קילומטר. בסופו 32 קילומטר באוטר פרדש מביאים את הצ'מאל לנקודת השפך ליאמונה. אורכו הכולל של הנהר הוא כ־960 ק"מ. על הנהר קיימים מספר סכרים לייצור חשמל. מדיה וקבצים בנושא צ'מאל בוויקישיתוף צ'מאל, באתר אנציקלופדיה בריטניקה (באנגלית) Chambal, Maps of India
צומת נחשון

צומת נחשון הוא צומת מרכזי באזור השפלה, בו נפגשים כביש 3 וכביש 44. הצומת נקרא על שם מבצע נחשון (שנקרא על שם נחשון בן עמינדב) שנערך באזור במלחמת העצמאות. תוואי כביש 3 באזור נסלל עוד בשנות ה־30 של המאה ה־20. תוואי כביש 44 מזרחה מהצומת נסלל כחלק מכביש הגבורה בחודשים ספטמבר–אוקטובר 1948, ומערבה בין אוקטובר 1949 לספטמבר 1950. בשנים 2002–2003 שודרג כביש 3 מהצומת עד לצומת חטיבה שבע. הכביש, שהיה צר ומפותל, הורחב לכביש דו־נתיבי והפך למעין כביש מהיר, ללא רמזורים. בשנים 2003–2006 שודרג קטע הכביש מהצומת עד לצומת ראם. במסגרת שדרוג זה הורחב קטע הכביש. בבוקר ה־10 באוגוסט 1999 אירע בצומת פיגוע דריסה, בו נפצעו בסך הכול 13 בני אדם. המחבל, תושב שטחי A, נהוג בפיאט אונו בעלת לוחית רישוי ישראלית, נסע מערבה בצומת והאיץ לעבר טרמפיאדה בה עמדו שתי חיילות ופגע בהן בעוצמה. המחבל ברח במהירות לכיוון צומת ראם, אך לאחר מכן עדי ראייה העירו את תשומת ליבם של השוטרים שהגיעו למקום כי רכב המחבל נמצא שוב באזור, בטור מכוניות סמוך לצומת. על אף המחסום המשטרתי והניסיונות לעצור את המפגע, הצליח המחבל לפגוע בשנית בטרמפיאדה, בה טיפלו חיילים נוספים בשתי החיילות הפגועות. בסך הכול נפצעו 13 איש בפיגוע. השוטרים ירו לעבר המחבל, שניסה לברוח אך איבד שליטה והתנגש במשאית, ונהרג. מצפון־מזרח לצומת ממוקם מושב בקוע, מדרום־מזרח נמצא מושב צלפון, מדרום־מערב מושב טל שחר ומצפון־מערב היישוב כרמי יוסף. הצומת מהווה גבול בין שתי מועצות אזוריות: גזר ומטה יהודה. גובה הצומת מעל פני הים הוא כ־120 מטרים. כביש 44 לצפון־מערב מוביל לכיוון רמלה ולערי גוש דן. לדרום־מזרח, הכביש מוביל לכיוון בית שמש. כביש 3 לצפון־מזרח מוביל לכיוון לטרון, מודיעין-מכבים-רעות וכביש 1. לדרום־מערב מוביל הכביש לכיוון אשדוד, קריית מלאכי ואשקלון. מערכת כבישים חדשה תקצר את המרחקים, על המשמר, 20 באוקטובר 1949 13 פצועים בפיגוע דריסה בצומת נחשון; המחבל נהרג, באתר גלובס, 11 באוגוסט 1999
ג'יימס סייקס

ג'יימס סייקס (באנגלית: James Sykes;‏ 27 במרץ 1761 – 18 באוקטובר 1822) היה רופא ופוליטיקאי אמריקאי מדלאוור, איש המפלגה הפדרליסטית, שכיהן כמושל דלאוור ה-14 ממרץ 1801 ועד ינואר 1802, מתוקף תפקידו כנשיא הסנאט של דלאוור, בו הוא כיהן כחבר בזמנים שונים בין השנים 1794–1813. ג'יימס סייקס נולד ליד דובר שבמושבת דלאוור כבנם של ג'יימס ואגנס סייקס. אביו היה חבר האספה הכללית של דלאוור ונציג לקונגרס הקונטיננטלי מטעמה. ג'יימס סייקס הבן למד רפואה בהדרכתו של ג'ושוע קלייטון, ובתחילה עסק במקצוע בקיימברידג', מרילנד. בעת שהותו שם הוא נשא לאישה את אליזבת גולדסבורו, בתו של השופט רוברט גולדסבורו. לאחר ארבע שנים הם שבו לדובר. נולדו להם שלושה ילדים. ב-1791 מונה סייקס על ידי האספה הכללית של דלאוור לסייע בארגון הגרלה לגיוס כספים לכיסוי הוצאות לבניית בית המדינה החדש. לאחר ששימש כפקיד האספה הכללית, נבחר סייקס ב-1793 לסנאט של דלאוור, וכיהן בו עד ינואר 1797. שנה מאוחר יותר הוא שב לסנאט וכיהן בו בשנים 1798–1813. ב-1801 הוא כיהן כיושב ראש הסנאט ולאחר מכן בכל מושבי הבית בשנים 1804–1812. ב-20 בפברואר 1801 התפטר מתפקידו המושל ריצ'רד באסט לאחר שמונה על ידי הנשיא ג'ון אדמס כשופט בבית המשפט הפדרלי. בתוקף תפקידו כיושב ראש הסנאט היה סייקס הבא בתור בסדר הירושה והושבע כמושל דלאוור במקומו של באסט. הוא החליט שלא להתמודד על התפקיד בבחירות הבאות בזכות עצמו, וב-19 בינואר 1802 שב לסנאט. במקביל, הפך סייקס לאחד הכירורגים הנודעים ביותר בדלאוור. במרפאתו בדובר הוא התמחה בטיפול באבנים בכיס המרה ובקדחת צהובה. ב-1814 הוא העביר את מרפאתו לניו יורק, שם עבד במשך שש שנים, שלאחריהן שב לדובר לעבוד במרפאתו יחד עם בנו ג'יימס. ב-1822 היה סייקס לנשיא החברה הרפואית של דלאוור. ג'יימס סייקס נפטר בדובר ב-18 באוקטובר 1822. הוא נטמן בבית הקברות של כנסיית המשיח האפיסקופלית. בנו, ג'יימס, היה גם הוא רופא, ונכדו, ויליאם, היה אביו של מייג'ור גנרל ג'ורג' סייקס (אנ'), שהיה מפקד בצבא האיחוד בקרב גטיסברג במלחמת האזרחים האמריקאית. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 213. ג'יימס סייקס באתר אגודת המושלים הלאומית (באנגלית) ג'יימס סייקס באתר The Political Graveyard (באנגלית) ג'יימס סייקס, באתר "Find a Grave" (באנגלית)
או ז'וס

או ז'וס או או ז'יס (בצרפתית: Au jus) הוא מונח קולינרי צרפתי שמשמעותו "עם מיץ". הכוונה היא למנות בשר שהוכנו או מוגשות יחד עם מרק קל או רוטב, העשויים מהנוזלים המופרשים מהבשר בעת בישולו. במטבח הצרפתי, בישול au jus הוא דרך טבעית לשפר את טעם המנות, בעיקר של עוף, עגל וכבש. במטבח האמריקאי, המונח משמש לעיתים כדי להתייחס לרוטב קל למתכוני בקר, שניתן להגיש עם האוכל או להניח בצד לטבילה (כדיפ). כדי להכין ז'וס טבעי, הטבח עשוי להרחיק את השומן מהמיצים שנותרו לאחר הבישול ולהביא את ציר הבשר והמים שנותרו לרתיחה. ניתן להקפיא את הז'וס למשך שישה חודשים או יותר, אך הטעם עלול להיפגע לאחר זמן זה. במתכוני או ז'וס בארצות הברית משתמשים לרוב ברוטב סויה, רוטב ווסטרשייר, מלח, פלפל, סוכר לבן או חום, שום, סלק, גזר, בצל או מרכיבים אחרים כדי להכין משהו יותר כמו רוטב. הז'וס האמריקאי מוכן לפעמים בנפרד, במקום להיות מיוצר באופן טבעי על ידי האוכל המתבשל. דוגמה יכולה להיות בשר בקר שהוכן על ידי הפחתת ציר בקר לצורה מרוכזת (הידועה גם בשם Glace de Viande), כדי ללוות מנה בשרית. המנה מוגשת בדרך כלל עם "כריך המטבל הצרפתי" (כריך חם המורכב מרוסטביף פרוס דק - או לפעמים בשרים אחרים - על "לחמנייה צרפתית" או באגט. ניתן להכין ז'וס גם על ידי מיצוי המיץ מהבשר המקורי ושילובו עם נוזל אחר, למשל יין אדום (ובכך נוצר ז'וס יין אדום). בארצות הברית, הביטוי au jus משמש לעיתים קרובות כשם עצם, מפני שהוא הותאם בהתייחסויות קולינריות לצורת שם העצם. במקום לכתוב "סנדוויץ' או ז'וס", בתפריט עשוי להיכתב "סנדוויץ' עם או ז'וס". רשימת מטבלים French Dip כריך אמריקאי מוגש עם או ז'וס מטבל צרפתי עם או ז'וס "au jus, adj., adv., and n.", Oxford English Dictionary. "Justin Quek: Passion & Inspiration", Justin Quek with Tan Su-Lyn, Bon Vivant Publishing Pte Ltd, 2006, Page 30 Labensky and Hause (1999), On Cooking, Prentice-Hall Garner, Bryan A. (2000). The Oxford Dictionary of American Usage and Style. Oxford University Press. p. 33. ISBN 978-0-19-513508-4. נבדק ב-2013-01-06. Owens, Gene (1 בנובמבר 2009). "Don't put a la mode on your apple pie". Al.com. נבדק ב-24 באוגוסט 2016. {{cite web}}: (עזרה) "Food Name Redundancies". Serious Eats. נבדק ב-24 באוגוסט 2016. {{cite web}}: (עזרה)
פוזור-סין

פוזור-סין היה מלך אשור במאה ה-18 לפני הספירה, בתקופה האשורית העתיקה. אחד מהשליטים האשוריים המוכרים הבודדים שנותרו מחוץ לרשימת המלכים האשוריים, פוזור-סין היה אחראי לסיום שלטונה של שושלת שמשי-אדד הראשון, שאותה ראה כגזלנים זרים. על פי טקסט שנמצא על לוח אבן מאשור, הוא זכה בכס השלטון לאחר שהדיח את אסינום, שהיה אחרון מלכי שושלת שמשי-אדד הראשון, והיה גם נכדו של האחרון, הוא ראה את עצמו בתור שליט 'יליד אשור' אשר החזיר שושלת ילידים, שיטות פעולה ומנהגים מקומיים לעיר המדינה אשור. הדחתו של אחרון מלכי שושלת שמשי-אדד הראשון, שלא היה אשורי אלא אמורי (דבר שפוזור-סין ציין בטקסט שלו על מנת להביע בוז למוצאה של שושלת שמשי-אדד) היה אירוע אשר הביא לתקופת תוהו ובוהו של שלטון בבל והאמורים, אשר במהלכה, וגם לאחריה, שלטו שבעה מלכים בלתי חוקיים אשר נקראו ברשימות "בנו של אף אחד". תקופה זו הסתיימה לבסוף כאשר בל-באני, בנו של אדאסי שהיה אחרון המלכים הבלתי חוקיים שמשלו באשור(שכן שם אביו לא היה ידוע) עלה לשלטון וייסד שושלת חדשה שנקראה על שם אביו. שושלת זו תמשיך לשלוט עד להדחתה בעקבות מרד שהתרחש בשנת 745 לפני הספירה. אוניברסיטת טורונטו, Puzur-Sin, A.0.40 Assyrian Rulers of the Third and Second Millenia BC (To 1115 BC) https://doi.org/10.3138/9781442671065-020, 2016, עמ' 1001
מוראביה (פירושונים)

האם התכוונתם ל... מוראביה – חבל ארץ המכיל את רוב שטחי מזרח צ'כיה מוראביה הדרומית (מחוז) – מחוז בצ'כיה השוכן בשטחי מוראביה מוראביה-שלזיה (מחוז) – מחוז בצ'כיה השוכן בשטחי מוראביה מרקיזות מוראביה – ישות מדינית שהייתה חלק מממלכת בוהמיה והאימפריה האוסטרו-הונגרית בשטחי מוראביה אלברטו מורביה – סופר ועיתונאי איטלקי דני מורביה – פוליטיקאי ישראלי, ראש המועצה האזורית לכיש ראו גם מוראבה
להגיע הביתה

"להגיע הביתה" הוא סינגל שהוקלט על-ידי הצמד דולי ופן ויצא לאור ב-12 בפברואר 2024. השיר נכתב והולחן על-ידי עילי בוטנר ודולי ופן שגם הפיקו אותו מוזיקלית. השיר הוא שיתוף הפעולה הראשון בין השלושה, וכן הפעם הראשונה בה הצמד גם מבצעים את השיר. השניים סיפרו כי תחילה כלל לא חשבו לשיר את השיר בעצמם וכי זוהי למעשה יוזמתו של בוטנר. עם צאתו זכה השיר לאהדה ולחיבוק חם מהקהל, נכנס לפלייליסט של כאן גימל, והיה בשיאו לשיר הרביעי המושמע ביותר במצעד השבועי של מדיה פורסט. הווידאו קליפ המלא שיצא עבור השיר בוים על-ידי עמית מימוני ודורון סרי והועלה לערוץ היוטיוב של דולי ופן ב-12 בפברואר 2024. בקליפ ניתן לראות את השלישייה מופיעים אל מול חיילים, וכן מפגשים מרגשים של חיילי סדיר ומילואים עם משפחותיהם. השיר הוקדש לאוגדה 162. סרטון השיר "להגיע הביתה" באתר יוטיוב מילות השיר "להגיע הביתה" באתר שירונט איריס קול, מפגש השלושה, באתר 103FM, ‏12-02-2024 מערכת ערוץ 7, בפעם הראשונה: יוצרי הלהיטים דולי ופן מבצעים שיר בעצמם, באתר ערוץ 7, ‏12-02-24 דולי ופן משתפים פעולה עם עילי בוטנר בשיר חדש - "להגיע הביתה", באתר וואלה, 12 בפברואר 2024
פוקימון אגדות: Z-A

פוקימון אגדות: Z-A (באנגלית: Pokémon Legends Z-A) הוא משחק וידאו מסוגת משחק תפקידים ממוחשב שעתיד לצאת בשנת 2025. המשחק הוכרז לראשונה בפרזנטציה לכבוד "יום הפוקימון" ב-27 בפברואר 2024. המשחק הוא המשכון למשחק "פוקימון אגדות: ארכאוס". על פי הפרזנטציה, המשחק יתקיים במחוז קאלוס (היכן שהתקיימה עלילת משחקי פוקימון X ו-Y) וישלב בתוכו את מכניקת מגה התפתחות שהוצגה לראשונה במשחקי הדור השישי. נרמז ששם המשחק ("Z-A") הוא אזכור לדמותו של AZ, דמות מפתח במשחקי X ו-Y. עלילת המשחק מתרחשת במחוז קאלוס (המבוסס על צרפת) שהוצג לראשונה במשחקי "פוקימון X ו-Y" משנת 2013. על פי קדימון המשחק, עלילת המשחק תתרחש בתקופה שבה החל תהליך ההתחדשות העירונית של העיר לומיאוס (המבוססת על פריז). חברת גיים פריק אישרה שעלילת המשחק תתקיים רק ברחבי העיר לומיאוס. המשחק מפותח על ידי חברת Game Freak שפיתחה בעבר את כל המשחקים הראשיים בסדרה ואת המשחק "פוקימון אגדות: ארכאוס". המשחק הוכרז לראשונה בפרזנטציה לכבוד "יום הפוקימון" ב-27 בפברואר 2024. בסוף הפרזנטציה, הופיע הסמל של התפתחות המגה, מכניקת קרב שהוצגה לראשונה במשחקי "X ו-Y". The Official Pokémon YouTube channel, Pokémon Presents | 2.27.2024, Youtube, ‏27 בפברואר 2024 RHIANNON BEVAN, Pokemon Legends: Z-A Revealed, Coming 2025, www.thegamer.com, ‏27 בפברואר 2024 Drew Swanson, Pokemon Legends: Z-A Hides a Major Character Reference in Plain Sight, Game Rant, ‏2024-02-27 (באנגלית) Andrew Webster, Pokémon Legends: Z-A teased for 2025 release, The Verge, ‏2024-02-27 (באנגלית) Pokémon Legends Z-A is ‘set entirely within Lumiose City’, VGC, ‏2024-02-27 (באנגלית בריטית) Hirun Cryer published, Pokemon Legends Z-A launches in 2025 with the return of Mega Evolutions, gamesradar, ‏2024-02-27 (באנגלית) מדיה וקבצים בנושא פוקימון אגדות: Z-A בוויקישיתוף אתר האינטרנט הרשמי של פוקימון אגדות: Z-A (באנגלית) אתר האינטרנט הרשמי של פוקימון אגדות: Z-A (ביפנית) אתר האינטרנט הרשמי של פוקימון אגדות: Z-A (בסינית מפושטת) אתר האינטרנט הרשמי של פוקימון אגדות: Z-A (בסינית מסורתית) אתר האינטרנט הרשמי של פוקימון אגדות: Z-A (בקוריאנית)